
АКТИ ОПШТИНСКОГ ВЕЋА ОПШТИНЕ АЛИБУНАР

124.

На основу члана 58. Закона о запосленима у аутономним покрајинама и јединицама локалне самоуправе (''Службени гласник Републике Србије'', бр. 21/2016, 113/2017, 95/2018, 114/2021, 113/2017-др.закон, 95/2018-др.закон, 86/2019-др.закон, 157/2020-др.закон и 123/2021 -др.закон), Уредбе о критеријумима за разврставање радних места и мерилима за опис радних места намештеника у аутономним покрајинама и јединицама локалне самоуправе (''Службени гласник Републике Србије'', број 88/2016, 113/2017-др.закон, 95/2018-др.закон, 86/2019-др.закон, 157/2020-др.закон, 123/2021-др.закон, 12/2022 и 19/2025-др.закон), Уредбе о одређивању компетенција за рад службеника у органима аутономних покрајина и јединицама локалне самоуправе (''Службени гласник Републике Србије'', број 132/2021), члана 33. Одлуке о организацији Општинске управе општине Алибунар (''Службени лист општине Алибунар'', број 12/2023 и 20/2024), 

ОПШТИНСКО ВЕЋЕ ОПШТИНЕ АЛИБУНАР, на предлог начелника Општинске управе општине Алибунар, на својој 21. седници одржаној дана 31. октобра 2025. године, усваја  

ПРАВИЛНИК

О ИЗМЕНАМА И ДОПУНАМА ПРАВИЛНИКА

О УНУТРАШЊЕМ УРЕЂЕЊУ И СИСТЕМАТИЗАЦИЈИ РАДНИХ МЕСТА У ОПШТИНСКОЈ УПРАВИ ОПШТИНЕ АЛИБУНАР
Члан 1.

У Правилнику о унутрашњем уређењу и систематизацији радних места у Општинској управи општине Алибунар (''Службени лист општине Алибунар'', бр. 30/2024 и 9/2025), у оквиру поглавља ''5. СИСТЕМАТИЗАЦИЈА РАДНИХ МЕСТА У ОПШТИНСКОЈ УПРАВИ'', у члану 21., врше се следеће измене за поједина радна места:

У Одељењу за привреду, друштвене делатности и локални економски развој, радно место 6: Инжењер система и мреже, брише се;

У Одељењу за буџет и финансије, радно место 19. Материјални књиговођа, брише се;

У Одељењу за општу управу и грађанска стања:

· за радно место 29: Нормативно-правни послови и послови радних односа, мењају се:

· звање, које сада гласи: ''самостални саветник'',

· услови, који сада гласе: ''стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, односно VII степен школске спреме (дипломирани правник), најмање пет година радног искуства у струци, положен државни стручни испит, као и потребне компетенције за обављање послова радног места'',
· опис послова, који сада гласи: ''припрема акта о правима, дужностима и одговорностима запослених и уговора о обаљању привремених и повремених послова; обавља стручне и техничке послове у поступку избора кандидата и запошљавања; припрема појединачна акта из области радних односа; обрађује, комплетира акта и води персонална досијеа запослених, постављених и изабраних лица у органима општине и сарађује са надлежним фондовима; израђује потврде запосленима из радног односа запослених; обавља административно-стручне послове везане за поступак клективног преговарања, води кадровске и друге евиденције у области радних односа службеника и намештеника; израђује општа акта из делокруга Одељења; прати доношење прописа од значаја за рад Одељења; решава по захтевима за остваривање права на бесплатну правну помоћ; обавља и друге послове по налогу начелника Одељења и начелника Општинске управе'';

· за радно место 38: Заменик матичара Матичног подручја Владимировац, мења се опис послова, који сада гласи: ''води управни поступак и доноси решења у предметима грађанских стања; води матичне књиге и обавља чин венчања; води евиденције о издатим изводима и уверењима из матичних књига; доставља извештаје о смрти надлежном суду за покретање оставинске расправе; доставља статистичке извештаје; доставља извештаје за ажурирање бирачког списка и друге потребне извештаје надлежним органима; врши унос података уписаних у изворник матичне књиге у централни систем (други примерак матичне књиге); врши допуну базе података матичних књига уносом података из изворника закључених матичних књига на средствима за аутоматску обраду податка и стара се о правилном уносу података и врши контролу уноса података из изворника матичних књига на средствима за аутоматску обраду података; издаје уверења о подацима из матичних књига и књига држављана и других евиденција које води; издаје изводе из матичних књига; стара се о формирању и чувању документације и матичне архиве; води поступак по захтевима или по службеној дужности за остваривање свих права бораца, војних инвалида, цивилних инвалида рата и чланова њихових породица и друге послове по налогу начелника Одељења и начелника Општинске управе.''
У посебној организационој јединици Кабинет Председника општине:

· за радно место 5: Пословни секретар председника општине, мења се:

· звање, које сада гласи: ''референт'', 

· услови, који сада гласе: ''стечено средње образовање друштвеног смера и најмање три године радног искуства у струци.''
· за радно место 7: Послови израде и праћења пројеката општине, мења се у целости и сада гласи:

''Радно место 7: Административно-документациони послови у урбанизму
Број извршилаца: 1

Звање: виши референт

Услови: четврти степен школске спреме, најмање пет година радног искуства у струци, као и потребне компетенције за обављање послова радног места.

Опис послова: обавља документационе послове и послове административног карактера у области урбанизма и у поступку обједињене процедуре; врши састављање поднесака, извештаја и других аката за потребе председника општине; води евиденцију писма ао намерама у вези инвестиција и потенцијалних улагања упућених председнику општине; прикупља податке и пружа подршку у праћењу и утврђивању стања у области урбанизма, обавља друге послове по налогу председника оптшине и начелника Општинске управе.''

· за радно место 9: Послови протокола II, мења се у целости и сада гласи:

''Радно место 9: Технички и послови администратора
Број извршилаца: 1

Звање: виши референт

Услови: четврти степен школске спреме информатичке струке, најмање пет година радног искуства у струци, као и потребне компетенције за обављање послова радног места.

Опис послова: обавља послове одржавања и коришћења заједничких и специфичних база података и информација; обавља послове везане за оперативну експлоатацију рачунарске опреме; врши послове информатике и аутоматске обраде податка; обавља послове који се односе на одржавање информационог система, инсталирање и одржавање софтвера, послове прикључења и подешавања рачунара за рад на мрежи; превентивно и редовно одржава опрему, инсталирање и конфигурацију штампача, отклања мање застоје у раду; стара се о заштити базе података и архивирању података у складу са прописима; инсталира софтвере и упућује запослене на њихову правилну примену, као и све његове измене и допуне; контролише правилну примену корисничких упутстава; отклања застоје у раду опреме; стара се о исправности информатичко-рачунарског система; врши свакодневне провере система; израђује резервне копије података; решавање и пријављивање проблема одржавања мреже у радном стању; врши инсталирање и конфигурисање новог хардвера; одржава мрежну инфраструктуру, активну и пасивну мрежну опрему и дијагностификује проблеме везане за њих или рачунарске системе повезане на мрежу; обавља и друге послове по налогу шефа Кабинета и начелника Општинске управе.''

Члан 2.

Измена Правилника ступа на снагу даном доношења и објавиће се у ''Службеном листу општине Алибунар''.

ОПШТИНСКО ВЕЋЕ ОПШТИНЕ АЛИБУНАР

Број: 113-3/2025-04 од 31.10.2025. године

ПРЕДСЕДНИЦА 

ОПШТИНСКОГ ВЕЋА
Зорана Братић, дипл.правник, с.р.
125.
На основу члана 69. Закона о буџетском систему (''Службени гласник РС'', бр. 54/2009, 73/2010, … 94/2024), члана 58. Статута општине Алибунар (''Службени лист општине Алибунар'', бр. 22/2019-пречишћен текст) и члана 15. Одлуке о буџету општине Алибунар за 2025. годину (''Службени лист општине Алибунар'', бр. 32/2024), Општинско веће општине Алибунар на предлог председника општине Алибунар, а по прибављеном мишљењу Одељења за буџет и финансије Општинске управе општине Алибунар, на 21. седници одржаној дана 31. октобра 2025. године доноси

Р Е Ш Е Њ Е

О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ

(ПОВЕЋАЊЕ АПРОПРИЈАЦИЈЕ)

Члан 1.

Из средстава текуће буџетске резерве Буџета општине Алибунар, утврђених Одлуком о буџету општине Алибунар за 2025. годину (''Службени лист општине Алибунар'', бр. 32/2024), Раздео 4 – Општинска управа, програмска активност 0602-0009, функција 112, позиција 48, економска класификација 499 – текућа резерва, одобравају се средства у износу од 400.000,00 (словима: четристохиљада и 00/100) динара за финансирање трошковa административних услуга.
Члан 2.
Средства из члана 1. овог Решења у износу од 400.000,00 динара, распоређују се у оквиру раздела 4 – Општинска управа, Програм 0602 – Опште услуге локалне самоуправе, програмска активност 0602-0001 – Функционисање локалне самоуправе и градских општина, Функција 130 – Опште услуге, Позиција 58, Економска класификација 423 – Услуге по уговору, извор финансирања 01 – приходи из буџета. 

Члан 3.

Директни корисник Општинска управа Алибунар обавезна је да наведена средства наменски искористи.

Члан 4
Ово Решење ступа на снагу даном доношења и биће објављено у ''Службеном листу општине Алибунар“

Република Србија – АП Војводина

Општина Алибунар

ОПШТИНСКО ВЕЋЕ

Број: 400-38/2025-04/1

Алибунар, 31. октобар 2025. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.
126.
На основу члана 69. Закона о буџетском систему (''Службени гласник РС'', бр. 54/2009, 73/2010, … 94/2024), члана 58. Статута општине Алибунар (''Службени лист општине Алибунар'', бр. 22/2019-пречишћен текст) и члана 15. Одлуке о буџету општине Алибунар за 2025. годину (''Службени лист општине Алибунар'', бр. 32/2024), Општинско веће општине Алибунар на предлог председника општине Алибунар, а по прибављеном мишљењу Одељења за буџет и финансије Општинске управе општине Алибунар, на 21. седници одржаној дана 31. октобра 2025. године доноси

Р Е Ш Е Њ Е

О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ

(ПОВЕЋАЊЕ АПРОПРИЈАЦИЈЕ)

Члан 1.

Из средстава текуће буџетске резерве Буџета општине Алибунар, утврђених Одлуком о буџету општине Алибунар за 2025. годину (''Службени лист општине Алибунар'', бр. 32/2024), Раздео 4 – Општинска управа, програмска активност 0602-0009, функција 112, позиција 48, економска класификација 499 – текућа резерва, одобравају се средства у износу од 430.000,00 (словима: четристотридесетхиљада и 00/100) динара за финансирање трошкова накнаде штете физичким лицима збој уједа паса луталица на основу вансудских решења и судских решења.
Члан 2.
Средства из члана 1. овог Решења у износу од 430.000,00 динара, распоређују се у оквиру раздела 4 – Општинска управа, Програм 1102 – Комуналне делатности, Програмска активност 1102-0004 – Зоохигијена, Функција 660 – Послови становања и заједнице некласификовани на другом месту, Позиција 105, Економска класификација 485 – Накнада штете за повреду или штету нанету од стране државнх органа, извор финансирања 01 – приходи из буџета. 

Члан 3.

Директни корисник Општинска управа Алибунар обавезна је да наведена средства наменски искористи.

Члан 4
Ово Решење ступа на снагу даном доношења и биће објављено у ''Службеном листу општине Алибунар“

Република Србија – АП Војводина

Општина Алибунар

ОПШТИНСКО ВЕЋЕ

Број: 400-38/2025-04/2

Алибунар, 31. октобар 2025. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.
127.
На основу члана 69. Закона о буџетском систему (''Службени гласник РС'', бр. 54/2009, 73/2010, … 94/2024), члана 58. Статута општине Алибунар (''Службени лист општине Алибунар'', бр. 22/2019-пречишћен текст) и члана 15. Одлуке о буџету општине Алибунар за 2025. годину (''Службени лист општине Алибунар'', бр. 32/2024), Општинско веће општине Алибунар на предлог председника општине Алибунар, а по прибављеном мишљењу Одељења за буџет и финансије Општинске управе општине Алибунар, на 21. седници одржаној дана 31. октобра 2025. године доноси

Р Е Ш Е Њ Е

О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ

(ПОВЕЋАЊЕ АПРОПРИЈАЦИЈЕ)

Члан 1.

Из средстава текуће буџетске резерве Буџета општине Алибунар, утврђених Одлуком о буџету општине Алибунар за 2025. годину (''Службени лист општине Алибунар'', бр. 32/2024), Раздео 4 – Општинска управа, програмска активност 0602-0009, функција 112, позиција 48, економска класификација 499 – текућа резерва, одобравају се средства у износу од 200.000,00 (словима: двестохиљада и 00/100) динара за финансирање плата запослених у Општинској управи.
Члан 2.
Средства из члана 1. овог Решења у износу од 200.000,00 динара, распоређују се у оквиру раздела 4 – Општинска управа, Програм 0602 – Опште услуге локалне самоуправе, програмска активност 0602-0001 – Функционисање локалне самоуправе и градских општина, Функција 130 – Опште услуге, Позиција 50, Економска класификација 411 – Плате, додаци и накнаде запослених, извор финансирања 01 – приходи из буџета. 

Члан 3.

Директни корисник Општинска управа Алибунар обавезна је да наведена средства наменски искористи.

Члан 4
Ово Решење ступа на снагу даном доношења и биће објављено у ''Службеном листу општине Алибунар“

Република Србија – АП Војводина

Општина Алибунар

ОПШТИНСКО ВЕЋЕ

Број: 400-38/2025-04/3

Алибунар, 31. октобар 2025. године

ПРЕДСЕДНИЦА

ОПШТИНСКОГ ВЕЋА

Зорана Братић, дипл.правник, с.р.
128.
На основу члана 46. Закона о локалној самоуправи (''Службени гласник Републике Србије'', број 129/2007, 83/2014-др.закон, 101/2016-др.закон, 47/2018 и 111/2021-др.закон), члана 19. став 1. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања  и прикупљања писмених понуда (''Службени гласник РС'', број 16/2018, 79/2023), члана  58. Статута општине Алибунар (''Службени лист општине Алибунар'', број 22/2019-пречишћен текст) и члана 11. Одлуке о грађевинском земљишту (''Службени лист општине Алибунар'', бр. 9/2018) Општинско веће општине Алибунар на 21. седници, одржаној дана 31. октобра 2025. године доноси следеће

Р Е Ш Е Њ Е

О РАЗРЕШЕЊУ И ИМЕНОВАЊУ ЧЛАНА 

КОМИСИЈЕ ЗА СПРОВОЂЕЊЕ ПОСТУПКА

РАСПОЛАГАЊЕМ ГРАЂЕВИНСКИМ ЗЕМЉИШТЕМ ОПШТИНЕ АЛИБУНАР

1. Славица Милић разрешава се функције члана Комисије за спровођење поступка располагањем грађевинским земљиштем општине Алибунар (у даљем тексту: Комисија).

2. Ирина Скумпија именује се на функцују члана Комисије.

3. Мандат новоименованог члана Комисије почиње да тече даном именовања, а трајаће најдуже до истека мандата Комисије.

4. Новоименовани члан Комисије има иста права и обавезе као и председник, заменик председника и остали чланови Комисије, онако како је одређено Решењем о образовању и именовању Комисије за спровођење поступка располагањем грађевинским земљиштем општине Алибунар (''Службени лист општине Алибунар'', бр. 11/2024), као и посебним и појединачним актима донетим на основу тог акта.

5. Ово Решење ступа на снагу даном доношења и биће објављено у ''Службеном листу општине Алибунар''.

Република Србија – АП Војводина

ОПШТИНА АЛИБУНАР

ОПШТИНСКО  ВЕЋЕ

Број: 020-113/2025-04

Алибунар, 31. октобра 2025. године

ПРЕДСЕДНИЦА 

OПШТИНСКОГ ВЕЋА

Зорана Братић, дипл.правник, с.р.

